A NA ŠTA MU JE SJEĆANJE

Da li ste se upitali zašto uopšte imamo sjećanje? Čemu ona koristi? Da li je to briga po noći ili ima važniju ulogu u našim životima?

Mubarek noć je pred nama, ulazimo u mjesec Ramazan, dobra djela se umnogostručuju, šejtani se sklanjaju-vežu, odlaze u tridesetodnevni karantin i bivaju udaljeni od ljudi. No ljudi koji imaju negativne osobine ostaju sami sa sobom i svojim pravom da nastave istim kolosekom ili da se uspinju na više svijetlije stepene.

Ponavljajući ibadeti namaz, post, zekat, sadaka, sva dobra djela imaju mnogostruke posljedice svojih vrijednosti. Kur'anska sura El-Fedžr, koja je objavljena u Mekki ima divan prijevod- Zora. Zar zora ne označava dolazak svijetla (upute) nestanak tmine, pa i nevolje, nasuprot tami je muštuluk prosvijetljenja. Pa tako i u mjesecu ramazanu sam nijjet i početak posta je baš u samu zoru.

Pred sami mjesec ramazan prisjećamo se svojih grijeha pa se kajemo. Prisjećamo se svojih predaka pa molimo za njihov i naš oprost grijeha. Molimo i za dolazeće generacije da ih Allah sačuva iskušenja. Tako ide krug dova od predaka do budućih generacija pa i do Sudnjeg dana, jer šefaat Božijeg Poslanika je odgođen za taj dan.

Kad se otvore vrata iznenadnog sjećanja i ispliva neki lik pred našim očima vjernik zamoli Allaha dž.š. da mu oprosti i zapita se otkud baš da mu on tad u to vrijeme dođe u sjećanje? Nekad se neko sjeti nekog pa i po lošim djelima koja treba oprostiti. Mudrost takvog prisjećanja je da Allah dž.š. želi da se njegov rob pomene po dobru i zatraži oprost za njeg a i za sebe takođe. Tako putujuće sjećanje kroz generacije dolazi da onaj koji se sjećao i njeg će se sjećati u budućnosti.

Koliko je sjećanje važan metod kroz koji teče dova? Do kada? Do trenutka kako Kur'an pominje: „ i kad se tog Dana primakne džehennem: tad će se čovjek sjetiti- a na šta će mu sjećanje.“ (El-Fedžr, 23)

Zato je sjećanje-spominjanje- sav ibadet najvažnija pokornost koja ima svoj cilj. Kad se na dunjaluku sjetimo Allaha dž.š. mi se i promjenimo jer pokornost donosi samo dobro a sjećanja Allaha dž.š. na Ahiretu je sjećanja vidljivog ličnog stanja. Sačuvao nas Allah džehennema a uveo nas u džennet. Mubark olsun nam mjesec ramazan. Da se sjetimo, podsjetimo, ponovimo svog Imana i puta Siratul-mustekima. Allah vam sve ibadete ukabulio i oprostio grijehe. Molim Allaha da na kraju mjeseca budemo od najuspiješnijih učesnika u ibadetu.

muallima, mr. Denisa Međedović